Broj: 01-30-3549-1/22

Datum: 01.12.2022. godine

**JU SLUŽBA ZA ZAPOŠLJAVANJE ZENIČKO – DOBOJSKOG KANTONA**

Na osnovu člana 20a. Zakona o radu („Službene novine FBiH“ broj: 26/16, 89/18 i 44/22), člana 4. Uredbe o postupku prijema u radni odnos u Javnom sektoru u Zeničko – dobojskom kantonu („Službene novine ZDK“, broj: 08/19 i 19/20), člana 44. Statuta Službe – Prečišćeni tekst („Službene novine ZDK“ broj: 01/19), Odluke broj: 01-30-3549/22 od 01.12.2022. godine, a u skladu sa Pravilnikom o radu Službe i Pravilnikom o postupku prijema u radni odnos u JU Služba za zapošljavanje Zeničko – dobojskog kantona, direktor Službe raspisuje:

**JAVNI OGLAS**

**za prijem radnika u radni odnos**

**I – Radna mjesta za koje se raspisuje javni oglas:**

**1 - Stručni saradnik za posredovanje u zapošljavanju – savjetodavac“:** 1 (jedan) izvršilac, na neodređeno vrijeme, uz probni rad od 3 (tri) mjeseca, puno radno vrijeme, mjesto rada – Maglaj.

**Kratak opis radnog mjesta**: Obavlja prijavu i odjavu nezaposlene osobe (NO), utvrđuje pravo na zdravstveno osiguranje, zaprima i kompletira zahtjeve po osnovu nezaposlenosti, pomaže NO pri izradi individualnog plana zapošljavanja (IPZ), prati i nadograđuje IPZ sa NO, usmjerava NO na seminare, obuke, radionice, dokvalifikacije i druge mjere, prati ispunjavanje uslova za uplatu doprinosa za PIO/MIO, redovno ažurira evidencije, obrađuje i unosi podatke o nezaposlenim osobama, vodi informativne seminare, grupna informisanja, radionice i slične aktivnosti, vodi profesionalno informisanje učenika završnih razreda, učestvuje u ispitivanju tržišta rada, sačinjava mjesečne i periodične izvještaje o radu i izvještaje o stanju na evidenciji biroa, izdaje uvjerenja o nezaposlenosti, odgovoran je za zaštitu ličnih podataka.

Iznos plate: 1.581,80 KM

**Opšti uslovi za zasnivanje radnog odnosa su:** da ima navršenih 18 godina života; da je državljanin Bosne i Hercegovine; da ima opštu zdravstvenu sposobnost;

**Posebni uslovi za zasnivanje radnog odnosa su**: završen VSS, VII ili VS I ciklus BS (180 ECTS), fakultet društvenog smjera, jedna godina radnog iskustva u struci, položen stručni upravni ispit ili ispit opšteg znanja, poznavanje rada na računaru.

**2 - Stručni saradnik za rad sa poslodavcima – savjetodavac za odnose sa poslodavcima i mjere aktivne politike zapošljavanja (APZ)“:** 1 (jedan) izvršilac, na neodređeno vrijeme, uz probni rad od 3 (tri) mjeseca, puno radno vrijeme, mjesto rada – Zavidovići.

**Kratak opis radnog mjesta**: Vodi i ažurira bazu podataka o poslodavcima, prima prijave i kompletira dokumentaciju aplikanata na mjere aktivne politike zapošljavanja (APZ), vodi bazu podataka korisnika mjera APZ, predlaže plan monitoringa, prati izvršavanje obaveza korisnika po osnovu ugovora o poticaju zapošljavanja i samozapošljavanja, obrađuje zahtjev poslodavca za posredovanje u zapošljavanju i u saradnji sa savjetodavcem za posredovanje u zapošljavanju vrši selekciju nezaposlenih osoba, prikuplja i evidentira rezultate posredovanja u zapošljavanju, prati ispunjavanje zakonskih uvjeta i obaveza nezaposlene osobe, a naročito obavezu prihvatanja odgovarajućeg zaposlenja putem posredovanja i predlaže šefu Biroa brisanje nezaposlene osobe sa evidencije ili druge mjere u skladu za zakonom i provedbenim propisima, učestvuje u ispitivanju tržišta rada, obavlja mjesečne posjete poslodavcima po utvrđenom planu, sačinjava mjesečne i periodične izvještaje o radu, izdaje uvjerenja, potvrde i ostale akte o podacima iz evidencije Biroa, prima i kompletira zahtjeve za radnu dozvolu, vodi protokol i obavlja i ostale administrativne poslove, poduzima mjere zaštite i sigurnosti povjerljivih informacija i podataka, odgovoran je za zaštitu ličnih podataka.

Iznos plate: 1.621,60 KM

**Opšti uslovi za zasnivanje radnog odnosa su:** da ima navršenih 18 godina života; da je državljanin Bosne i Hercegovine; da ima opštu zdravstvenu sposobnost;

**Posebni uslovi za zasnivanje radnog odnosa su**: završen VSS, VII ili VS I ciklus BS (180 ECTS), fakultet društvenog smjera, jedna godina radnog iskustva u struci, položen stručni upravni ispit ili ispit opšteg znanja, poznavanje rada na računaru.

3 - Viši stručni saradnik za materijalnu i socijalnu sigurnost - 1 (jedan) izvršilac, na određeno vrijeme, do povratka zaposlenika sa bolovanja, a najduže na period od devet mjeseci, uz probni rad od 3 (tri) mjeseca, puno radno vrijeme, mjesto rada – Zenica.

**Kratak opis radnog mjesta**: Obavlja najsloženije poslove u Odjeljenju. Prati i proučava propise i daje mišljenje u vezi sa njihovom primjenom. Pruža pravnu pomoć u obezbjeđenju zakonitosti i rada organa Službe i stara se o izvršenju odluka i zaključaka tih organa. Prati i proučava propise iz oblasti prava osoba za slučaj nezaposlenosti, upravnog postupka i upravnih sporova. Učestvuje u pripremi instrukcija, uputstava i drugih akata kojim se obezbjeđuje jednoobrazna primjena postupka u ostvarivanju i korištenju prava po osnovu nezaposlenosti. Nezaposlenim osobama daje informacije, savjete i upute o uslovima za ostvarivanje i korištenje pojedinih prava. Ispituje opravdanost žalbe na prvostepeno rješenje. Vodi potrebne evidencije. Izrađuje izvještaje o upravnom rješavanju u utvrđenim rokovima i dostavlja nadležnim organima. Vrši prijem stranaka. Obavlja i druge poslove po nalogu neposrednog rukovodioca. Odgovoran je za zaštitu ličnih podataka u skladu sa Zakonom i aktima Službe. Za svoj rad neposredno je odgovoran rukovodiocu Odjeljenja. Odgovara za zakonito i blagovremeno izvršavanje poslova koje obavlja.

**Iznos plate**: 1.720,00 KM

**Opšti uslovi za zasnivanje radnog odnosa su:** da ima navršenih 18 godina života; da je državljanin Bosne i Hercegovine; da ima opštu zdravstvenu sposobnost;

**Posebni uslovi za zasnivanje radnog odnosa su**: završena VSS, VII ili VS I ciklus BS (240 ECTS) - pravni fakultet;dvije godine radnog iskustva u struci, poznavanje rada na računaru, stručni upravni ispit ili ispit opšteg znanja.

**II – Potrebni dokumenti:**

Uz svojeručno potpisanu prijavu sa kraćom biografijom (sa obaveznom naznakom adrese i **e-mail adrese**), svi kandidati dostavljaju original ili ovjerene kopije (neovjerene kopije neće se uzeti u razmatranje), slijedeće dokumente: uvjerenje o državljanstvu (ne starije od šest mjeseci od dana izdavanje istog od strane ovlaštenog organa); diploma o završenoj traženoj stručnoj spremi, dokaz o radnom iskustvu, dokaz o poznavanju rada na računaru, dokaz o položenom stručnom upravnom ispitu ili ispitu općeg znanja.

**III – Ispitne oblasti:**

Zakon o upravnom postupku FBiH**,** Pravilnik o kancelarijskom poslovanju u FBiH**,** Zakon o zaštiti ličnih podataka BiH**,** Zakon o slobodi pristupa informacijama FBiH, Uredba o organizovanju i načinu vršenja arhivskih poslova u organima uprave i službama za upravu u FBiH, Zakon o posredovanju u zapošljavanju i socijalnoj sigurnosti nezaposlenih osoba FBiH, Pravilnik o evidencijama u oblasti zapošljavanja FBiH**,** Zakon o penzijsko-invalidskom osiguranju FBiH, Zakon o radu FBiH i Zakon o izvršnom postupku FBiH.

S kandidatima koji ispune opšte i posebne uslove provjera znanja vršit će se kroz pismeno i usmeno testiranje. O vremenu održavanja istih kandidati će biti blagovremeno obavješteni

**Napomena:**

* Dokaz o radnom iskustvu (potvrde ili uvjerenja) moraju biti precizna, jasna i detaljna, te sadržavati sve bitne elemente koji nedvosmisleno ukazuju na traženo radno iskustvo;
* Dokaz o poznavanju rada na računaru - uvjerenje škola ili drugih institucija koje se bave obučavanjem znanja rada na računaru, uvjerenje fakulteta o provjeri znanja rada na računaru, položenom ispitu informatike, ili drugu ispravu fakulteta (ovjerena kopija upisnice – indeksa, dodatak diplomi), koja potvrđuje poznavanje ili znanje rada na računaru;
* Ukoliko su kandidati visoko obrazovanje stekli po Bolonjskom sistemu dužni su dostaviti i diplomu osnovnog (dodiplomskog) studija sa dodatkom diplomi za poziciju broj 3;
* Dokazi moraju biti na jezicima koji su u službenoj upotrebi u BiH;
* Pod radnim iskustvom podrazumijeva sevrijeme provedeno na radu u obavljanju određenih poslova i zadataka poslije sticanja diplome VSS (sa minimalno 180 ESCT) – pozicuja broj 1 i 2; a pod radnim iskustvom za poziciju broj 3 podrazumjeva se vrijeme provedeno na radu u obavljanju određenih poslova i zadataka poslije sticanja diplome VSS (sa minimalno 240 ESCT)
* Izabrani kandidati sa kojima se namjerava zaključiti Ugovor o radu dužni su dostaviti ljekarsko uvjerenje, ne starije od 60 dana, najkasnije u roku od 15 dana od dana zaprimanja obavještenja o njegovom izboru kao najboljeg kandidata;
* Kandidati koji se prijavljuju na dvije ili više pozicija dužni su za svako radno mjesto dostaviti pojedinačnu prijavu/kovertu sa svim traženim dokumentima/dokazima.
* Kandidati koji ne ispunjavaju ostale posebne uslove (nemaju položen stručni upravni ispit ili ispit općeg znanja) dužni su isti ispuniti u roku od šest mjeseci od dana zaključivanja Ugovora o radu;
* Ukoliko se dostavlja Uvjerenje o diplomiranju, isto ne smije biti starije od godinu dana;
* Kandidat koji ne pristupi pismenom ili usmenom dijelu ispita/intervjuu smatrat će se da je odustao od daljnje procedure;
* U slučaju da diploma nije stečena u BiH, ista mora biti nostrificirana;
* Telefon na koji se mogu dobiti dodatne informacije 032/448-202

**IV - Rok za podnošenje prijava:** 8 (osam) dana od dana objavljivanja.

**V - Ostalo:**

* Lični podaci o podnosiocima prijava su tajni i mogu se prikupljati i obrađivati samo u skladu sa Zakonom o zaštiti ličnih podataka BiH („Službeni glasnik BiH“, broj 49/06, 76/11 i 89/11).
* Prijavu sa traženim podacima treba dostaviti lično ili preporučenom poštom sa naznakom

**„PRIJAVA NA JAVNI OGLAS – NE OTVARATI“**

**(navesti naziv radnog mjesta na koje se prijavljuje)**

JU Služba za zapošljavanje Zeničko-dobojskog kantona

ul. Adolfa Goldbergera br. 6, 72 000 Zenica

Neuredne, neblagovremene i nepotpune prijave na javni oglas, kao i prijave kandidata koji ne ispunjavaju uslove iz javnog oglasa komisija će odbaciti zaključkom.

JU Služba za zapošljavanje Zeničko-dobojskog kantona nije u obavezi vraćanja dostavljene dokumentacije.

Direktor

Anto Pešić